Държавен вестник, бр. 16, 2014 г., стр. 21

БРОЙ  16	
Д Ъ Р Ж А В Е Н  В Е С Т Н И К 	
СТР.  21  
радиосмущения на станциите, работещи във 
въздушната радионавигационна служба, или 
да изискват защита от тях.
273. За осигуряване на защитата на 
радио­астрономическата радиослужба в 
радиочес­тотната лента 15.35 – 15.4 GHz 
излъчванията от радиолокационните стан-
ции, работещи в радиочестотната лента 
15.4 – 15.7 GHz, не трябва да превишават 
ниво на плътността на потока на мощност-
та –156 dB(W/m 2) в лента с широчина 50 
MHz в радиочестотната лента 15.35 – 15.4 
GHz при каквото и да е местоположение 
на радиоастрономическата обсерватория 
за повече от 2 % от времето.
274. Ако не е съгласувано друго от заинте-
ресованите администрации, всяка станция от 
неподвижната или подвижната радиослужба 
не трябва да създава плътност на потока на 
мощността, по-голяма от –120,4 dB(W/(m2.MHz) 
на височина 3 m над земната повърхност във 
всяка точка на територията на всяка друга 
администрация за повече от 20 % от времето. 
При извършването на изчисленията трябва да 
се използва последната версия на Препоръка 
ITU-R R.452 (вижте Препоръка ITU-R BO.1898) 
(WRC-12).
275. В радиочестотната лента 21.4 – 22 GHz 
с цел подпомагане на развитието на спътни-
ковото радиоразпръскване се препоръчва да 
не се разгръщат станции от подвижната ра-
диослужба и да се ограничава разгръщането 
на станции от неподвижната радиослужба от 
типа точка – до – точка (WRC-12).
276. Използването на радиочестотната 
лента 21.4 – 22 GHz трябва да се извършва в 
съответствие с Резолюция 755 (WRC-12).
277. Вижте Резолюция 555 (WRC-12).
278. При разполагането на земните станции 
на радиослужбата за космически изследвания 
трябва да се спазва разстояние не по-малко 
от 54 km от границите на съседните страни 
за защита на съществуващите и бъдещите 
станции на неподвижната и подвижната ра-
диослужба, ако съответните администрации 
не са се договорили за по-малко разстояние. 
Не се прилагат № 9.17 и 9.18.
279. Използването на радиочестотната лента 
24.65 – 25.25 GHz от неподвижната спътникова 
радиослужба (Земя – Космос) се ограничава 
до земни станции с минимален диаметър на 
антената 4.5 m (WRC-12).
280. Радиочестотните ленти 156.4875 – 
156.5125 MHz и 156.5375 – 156.5625 MHz са 
разпределени и за неподвижната и за земната 
подвижна радиослужба на първична основа. 
Използването на тези ленти от неподвижната 
и от земната подвижна радиослужба не тряб-
ва да причинява вредни радиосмущения на 
морската подвижна VHF радиослужба, нито 
да изисква защита от нея.
281. Частите от радиочестотната лента 
790 – 960 MHz, които са разпределени за под-
вижната радиослужба на първична основа, 
са определени за въвеждане на International 
Mobile Telecommunications (IMT) – вижте резо-
люции 224 (изменена WRC-12) и 749 (изменена 
WRC-12), според случая. Това определяне не 
изключва използването на тази радиочестотна 
лента от всяко приложение на радиослужбите, 
за което тя е разпределена, и не установява 
приоритет в Международния радиорегламент 
(WRC-12).
282. Използването на радиочестотна-
та лента 1610 – 1626.5 MHz от подвижната 
спътникова радиослужба (Земя – Космос) 
и от радиослужбата за радиоопределяне 
спътниково (Земя – Космос) подлежи на 
координация по № 9.11А. Подвижна земна 
станция, работеща в която и да е от радио­
службите в тази радиочестотна лента, не 
трябва да генерира плътност на върховата 
e.i.r.p. повече от –15 dB(W/4 kHz) в частта от 
лентата, използвана от системите, работещи 
в съответствие с разпоредбите на № 5.366 (за 
които важи № 4.10), освен ако не е договорено 
другояче от засегнатите администрации. В 
частта на лентата, в която не работят такива 
системи, плътността на средната e.i.r.p. на 
подвижна земна станция не трябва да над-
вишава –3 dB(W/4 kHz). Станциите на под-
вижната спътникова радиослужба не трябва 
да изискват защита от станции във въздуш-
ната радионавигационна служба, работещи 
в съответствие с разпоредбите на № 5.366, 
и станции в неподвижната радиослужба, 
работещи в съответствие с разпоредбите на 
№ 5.359. Администрациите, отговарящи за 
координацията на подвижните спътникови 
мрежи, трябва да полагат максимални прак-
тически усилия, за да гарантират защитата 
на станциите, работещи в съответствие с 
разпоредбите на № 5.366.
283. Радиочестотната лента 1610 – 1626.5 MHz 
е запазена на глобална основа за използване 
и развитие на въздухоплавателни електронни 
средства за въздушна навигация и всякакви 
пряко свързани с нея земно-базирани или 
спътникови съоръжения. Това използване на 
спътниците подлежи на споразумение по 9.21.
284. В радиочестотната лента 1610 – 1626.5 
MHz не важат разпоредбите на № 4.10 за 
радиослужби радиоопределяне – спътниково 
и подвижна – спътникова, с изключение на 
въздушната радионавигационна спътникова 
служба.
285. Станциите от радиослужби радиоопре-
деляне – спътниково и подвижна – спътникова 
не трябва да причиняват вредни радиосму-
щения на станциите от радиослужба радио­
астрономия, използващи радиочестотната 
лента 1610.6 – 1613.8 MHz (прилага се № 29.13).